Source: http://www.prm.md/titlul5?print=1
Timestamp: 2019-06-19 09:17:06+00:00

Document:
Titlul V. Curtea Constituțională
TITLUL I. PRINCIPII GENERALE
TITLUL II. DREPTURILE, LIBERTĂŢILE ŞI ÎNDATORIRILE FUNDAMENTALE
Capitolul I. DISPOZIŢII GENERALE
Capitolul II. DREPTURILE ŞI LIBERTĂŢILE FUNDAMENTALE
Capitolul III. ÎNDATORIRILE FUNDAMENTALE
TITLUL III. AUTORITĂŢILE PUBLICE
Capitolul IV. PARLAMENTUL
Secţiunea 1. Organizare şi funcţionare
Secţiunea a 2-a. Statutul deputaţilor
Secţiunea a 3-a. Legiferarea
Capitolul V. PREŞEDINTELE REPUBLICII MOLDOVA
Capitolul VI. GUVERNUL
Capitolul VII. RAPORTURILE PARLAMENTULUI CU GUVERNUL
Capitolul VIII. ADMINISTRAŢIA PUBLICĂ
Capitolul IX. AUTORITATEA JUDECĂTOREASCĂ
Secţiunea 1. Instanţele judecătoreşti
Secţiunea a 2-a. Consiliul Superior al Magistraturii
Secţiunea a 3-a. Procuratura
TITLUL IV. ECONOMIA NAŢIONALĂ ŞI FINANŢELE PUBLICE
TITLUL V. CURTEA CONSTITUŢIONALĂ
TITLUL VI. REVIZUIREA CONSTITUŢIEI
TITLUL VII. DISPOZIŢII FINALE ŞI TRANZITORII
Articolul 134. Statutul
(1) Curtea Constituţională este unica autoritate de jurisdicţie constituţională în Republica Moldova.
(2) Curtea Constituţională este independentă de orice altă autoritate publică şi se supune numai Constituţiei.
(3) Curtea Constituţională garantează supremaţia Constituţiei, asigură realizarea principiului separării puterii de stat în putere legislativă, putere executivă şi putere judecătorească şi garantează responsabilitatea statului faţă de cetăţean şi a cetăţeanului faţă de stat.
Articolul 135. Atribuţiile
(1) Curtea Constituţională:
a) exercită, la sesizare, controlul constituţionalităţii legilor şi hotărîrilor Parlamentului, a decretelor Preşedintelui Republicii Moldova, a hotărîrilor şi ordonanţelor Guvernului, precum şi a tratatelor internaţionale la care Republica Moldova este parte;
b) interpretează Constituţia;
c) se pronunţă asupra iniţiativelor de revizuire a Constituţiei;
d) confirmă rezultatele referendumurilor republicane;
e) confirmă rezultatele alegerii Parlamentului şi a Preşedintelui Republicii Moldova;
f) constată circumstanţele care justifică dizolvarea Parlamentului, demiterea Preşedintelui Republicii Moldova sau interimatul funcţiei de Preşedinte, precum şi imposibilitatea Preşedintelui Republicii Moldova de a-şi exercita atribuţiile mai mult de 60 de zile;
g) rezolvă cazurile excepţionale de neconstituţionalitate a actelor juridice, sesizate de Curtea Supremă de Justiţie;
h) hotărăşte asupra chestiunilor care au ca obiect constituţionalitatea unui partid.
(2) Curtea Constituţională îşi desfăşoară activitatea din iniţiativa subiecţilor prevăzuţi de Legea cu privire la Curtea Constituţională.
Articolul 136. Structura
(1) Curtea Constituţională se compune din 6 judecători, numiţi pentru un mandat de 6 ani.
(2) Doi judecători sînt numiţi de Parlament, doi de Guvern şi doi de Consiliul Superior al Magistraturii.
(3) Judecătorii Curții Constituţionale aleg, prin vot secret, preşedintele acesteia.
Articolul 137. Independenţa
Judecătorii Curţii Constituţionale sînt inamovibili pe durata mandatului, independenţi şi se supun numai Constituţiei.
Articolul 138. Condiţiile pentru numire
Judecătorii Curţii Constituţionale trebuie să aibă o pregătire juridică superioară, o înaltă competenţă profesională şi o vechime de cel puţin 15 ani în activitatea juridică, în învăţămîntul juridic sau în activitatea ştiinţifică.
Articolul 139. Incompatibilităţi
Funcţia de judecător al Curţii Constituţionale este incompatibilă cu oricare altă funcţie publică sau privată retribuită, cu excepţia activităţii didactice şi ştiinţifice.
Articolul 140. Hotărîrile Curţii Constituţionale
(1) Legile şi alte acte normative sau unele părţi ale acestora devin nule, din momentul adoptării hotărîrii corespunzătoare a Curţii Constituţionale.
(2) Hotărîrile Curţii Constituţionale sînt definitive şi nu pot fi atacate.

References: Articolul 134

Articolul 135

Articolul 136

Articolul 137

Articolul 138

Articolul 139

Articolul 140